"Se apropie Sfintele Paşti. Suprema taină a creştinismului, ca religie a Învierii. Din prea multe păcate - arătate cu degetul, dar neasumate personal - societatea noastră pare slab pregătită pentru această sărbătoare majoră. Oricât ne-ar otrăvi cotidianul, politica făcută prost, cu spatele la binele comun, ea nu are dreptul să invadeze şi acest ultim teritoriu necontaminat. Învierea străluceşte dincolo de rivalităţile în care ne complacem şi deasupra orizontului dezbinat sub care ne petrecem zilele", scrie Baconschi pe blogul său.

El aminteşte că Lumina pascală râmâne cel mai proaspăt izvor de speranţă pentru fiecare şi pentru toţi laolaltă.

"Nu văd, de jur împrejur, alt model pentru revigorarea naţiunii din care facem parte, cu tot cu ura de sine sau de ceilalţi care defineşte, nefericit, acest ceas istoric de criză. Hristos Cel Înviat este temelia convieţuirii armonioase de care ducem lipsă. Să-L întâmpinăm aşadar cu tot ce avem mai nobil în suflet, pentru a răscumpăra numeroasele noastre nevrednicii. Le doresc tuturor un Paşte binecuvântat, cu pace şi bucurie, alături de familii, de prieteni, în duhul regăsit al iertării şi al iubirii de semeni", mai scrie Baconschi, care este şi teolog.